מחנה הפליטים ג'נין

| --- | --- |

מחנה הפליטים ג'נין
 טריטוריה:  הרשות הפלסטינית הרשות הפלסטינית
 נפה:  ג'נין
 תאריך ייסוד:  1953 
 על שם:  ג'נין 
 שטח:  0.473 קמ"ר
 גובה:  157 מטרים
 אוכלוסייה:  ‏
  ‑ במחנה הפליטים:  27,000 (2020)
 קואורדינטות:  32°27′41″N 35°17′24″E﻿ / ﻿32.461486°N 35.290005°E﻿ / 32.461486; 35.290005 
 אזור זמן:  UTC +2
  מפת מיקום  מפה מפורטת   (למפת הכרמל מוגדלת) מחנה הפליטים ג'נין(למפת הכרמל רגילה) מחנה הפליטים ג'נין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחנה הפליטים ג'נין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחנה הפליטים ג'נין  he tabBackground:;tabBorder:#aaa;defaultTab:0;
 
מחנה הפליטים ג'נין (בערבית: مخيم جنين) הוא מחנה פליטים פלסטיני הממוקם, מאז 1953, בשטח העיר ג'נין למגוריהם של פליטים פלסטינים שנמלטו במהלך מלחמת העצמאות, בעיקר מאזור הכרמל וחיפה. שטחו הנוכחי של המחנה הוא כ-0.42 קמ"ר, ורשומים בו למעלה מ-16,000 פליטים פלסטיניים. כרבע מאוכלוסיית המחנה הם חסרי בית ועקורים. לפי האו"ם, מחנה הפליטים נחשב כאזור נפיץ.
במהלך מבצע חומת מגן, כחלק מהאינתיפאדה השנייה, נערך במחנה קרב קשה בין כוחות צה"ל ובין מחבלים. המאמץ להכריע את המחבלים שהתרכזו במרכז מחנה הפליטים הביא לאבדות רבות בקרב הפלסטינים, ולהרס רב במחנה הפליטים ג'נין, לאחרי שהוחלט להרוס כל בית שבו יש חשש להסתתרות מחבלים וכן עקב ריבוי מטעני החבלה שהוטמנו ברחבי המחנה ואף בעיר ג'נין עצמה. נוהל הריסת הבית כלל כריזת אזהרה לפינוי הבניין ומתן הזדמנות למבוקשים להסגיר את עצמם לפני שהדחפור החל לטלטל את הבית עם ה"סכין" שלו. בישראל העריכו כי נהרסו כ־80 בתים בשטח שגודלו כעשרה דונם. עם זאת, הארגון Human Rights Watch טען כי ישראל הרסה 140–170 בתים לחלוטין וגרמה נזק חלקי למספר רב יותר של מבנים, ושתוך כדי הריסת הבתים פגעו גם באזרחים לא חמושים רבים. שיא ההרס נגרם בשכונת חאוואשין, שנהרסה ושוטחה כליל באמצעות הדחפורים המשוריינים, בעקבות הערכות ששם מצויים רוב המחבלים ורוב מלכודות הנפץ שהכינו הפלסטינים. הקרב זכה לתהודה בינלאומית עקב ההרס הרב וההאשמות שהעלו הפלסטינים על טבח שביצע צה"ל במחנה, טענות שהופרכו בסופו של דבר על ידי דו"ח מיוחד של האו"ם. דו"ח זה קבע כי במהלך הקרב 52 פלסטינים ו-23 חיילים ישראלים נהרגו.
בשנים 2022–2023 יצאו פיגועים רבים ממחנה הפליטים ג'נין, ועקב כך נהרסו בתי מחבלים במחנה, ונערכו, במסגרת מבצע שובר גלים, פשיטות אחדות של צה"ל על המחנה, שבהן נהרגו פלסטינים, מרביתם מחבלים, שפתחו באש על כוחות צה"ל. אחת מפשיטות אלה, ב-26 בינואר 2023, התפתחה לקרב במחנה הפליטים ג'נין, שבו נהרגו 11 פלסטינים (10 מהם מחבלים) ונעצרו מבוקשים אחדים, וסוכל פיגוע שהוגדר כפצצה מתקתקת. ביולי אותה ערך צה"ל את מבצע בית וגן לחיסול תאי הטרור במחנה. במבצע ההרגו 13 פלסטינים ויותר מ-120 נפצעו. ב-19 בספטמבר 2023 נהרגו ארבעה פלסטינים בפעולה נוספת של צה"ל במחנה.
מבין 19 מחנות הפליטים הפלסטיניים, למחנה הפליטים ג'נין יש את השיעורים הגבוהים ביותר של אבטלה ועוני. חלק מתושבי מחנה הפליטים הסתמכו בעבר על עבודה בישראל, שצומצמה מאוד מאז הקמת גדר ההפרדה ויישום היתר כניסה לישראל. מחנה הפליטים ג'נין כולל גם צפיפות אוכלוסייה גבוהה ורשת ביוב גרועה.
בינואר 2025 החל צה"ל במבצע חומת ברזל במחנה הפליטים, במהלכו נהרגו עשרות פלסטינים, רובם פעילי טרור. במבצע נגרם הרס רב למחנה ורוב תושביו נטשו את בתיהם. בית החולים הממשלתי במחנה נותק ממים ומחשמל, וחובר שוב רק לאחר מספר ימים.